Chaime I d'Aragón - Biquipedia, a enziclopedia libre

# Chaime I d'Aragón

### De Biquipedia

Chaime I lo Conqueridor

Informazión
Rei en | Aragón
dende | 1213
dica | 1276
Prezedito por | Pietro II
Suzedito por | Pietro III
Naximiento | 1213
Muerte | 1276

Chaime I lo Conqueridor (1213-1276) ye naxito en Montpeller. Cuan murió Pietro II teneba 6 añadas y yera n'o poder d'o benzidor d'o suyo pai, Simón de Montfort.

Fué elebato a o trono á as 11 añadas y declarato mayor d'edat.

Á os 22 escomenzó a conquesta de Mayorga o 31 d'abiento de 1229.

En 1230 s'apoderó d'a isla y en 1232 fué reconoxito por os moros de Menorca y tres añadas más tarde conquerió Ibiza.

Repartió as tierras a os caballers que li eban ayutato n'a conquesta que yeran, a más gran parte, catalans d'Ampurdan.

Dende 1232 dica 1245 conquestó lo Reino de Balenzia.

Cuán acabó a conquesta achustó con Fernando III o Santo o Tratado d'Almizra (1244) an se fixoron as mugas d'as espansions de as coronas d'Aragón y Castiella.

N'a política exterior yera muito cheneroso. N'o Tratado de Corbeil zedió a Loís IX de Franzia os territorios más allá d'os Perinés.

Yera Chaime I un ome royo, de güellos foscos, balién, cheneroso y cruel.

Tenió tres mullers lechitimas n'a suya bida.

Á las 13 añadas se casó con Leonor de Castiella, filla d'Alifonso VIII.

En 1235 se caso con Biolán d'Ongría, filla d'Andres d'Ongría con a que tenió tres fillos y tres fillas.

Dimpués de morir Biolán, se casó en secreto con Teresa Gil de Bidaurre, que agafó a lepra y la quiso repudiar pero no lo conseguió.

Mandó arrancar a luenga a fray Berenguer de Castellbisbal, obispo de Gerona por charrar sobre o suyo matrimonio con Teresa.

Estió un gran aimán d'a luenga catalana y ordenó que s'escribise tot en luenga bulgar.

Escrebió lo Llibre dels feyts.

N'Aragón, Cataluña y Balenzia li suzedió Pietro III y, en Mayorga, o suyo atro fillo Chaime.

Predezesor: Pietro II | Rei de Aragón 1213-1276 | Suzesor: Pietro III
Predezesor: Pedro II | Conde de Barzelona 1213-1276 | Suzesor: Pietro III
Predezesor: Pietro II | Prenzipe de Cataluña 1213-1276 | Suzesor: Pietro III
Predezesor: Pedro II | Siñor de Montpeller 1213-1276 | Suzesor: Chaime II
Predezesor: Nuebo Reino | Rei de Mallorca 1231-1276 | Suzesor: Chaime II
Predezesor: Zaiyan | Rei de Balenzia 1239-1276 | Suzesor: Pietro III

Retrieved from "http://an.wikipedia.org../../../c/h/a/Chaime_I_d%27Arag%C3%B3n_dd5b.html"

Categoría: Reis d'Aragón

##### Views

- Articlo
- Descusión
- Current revision

##### Rechirar

##### Atras luengas

- Brezhoneg
- Català
- Deutsch
- English
- Español
- Français
- Italiano
- 日本語
- Nederlands
- Occitan
- Polski
- Português
- Русский
- Српски / Srpski
- 中文